钦定古今图书集成/明伦汇编/闺媛典/第210卷 > 吴澜妻祖梅娘
## 钦定古今图书集成/明伦汇编/闺媛典/第210卷 > 吴澜妻祖梅娘

按《浦城县志》：祖梅娘，西隅吴澜妻。归吴一载，夫亡。祖
年二十一，方有身，哀毁几绝，誓从夫地下。亲党劝之
曰：“倘天不绝吴氏，生男未可知也。请缓须臾无死。”已
果生男，母子相依为命。奉舅姑尽孝，家惟应门一童
爨下一老妪而已。后为子娶妇，见妇颇饰冶容，即屏
去，独居六十二年如一日。万历间，有司旌表。